Primul Război Balcanic
Declinul continuu al Imperiului Otoman a dus la izbucnirea a două războaie în Balcani, în 1912 și 1913, care pot fi considerate un preludiu al [[primul război mondial|Marelui Război]]. Până în anul 1900 apăruseră în Balcani statele naționale [[Regatul Bulgariei]], [[Regatul Greciei]], [[Regatul Muntenegrului]] și [[Regatul Serbiei]]. Cu toate acestea, numeroși etnici bulgari, greci, muntenegreni și sârbi trăiau în regini controlate de [[Imperiul Otoman]]. În 1912, aceste state tinere au format [[Liga Balcanică]]. [[Primul Război Balcanic]] a avut mai multe cauze. În primul rând, clasa conducătoare otomană nu a fost capabilă să reformeze imperiul, să guverneze în mod eficient sau să gestioneze corect mișcările naționaliste în creștere ale diverselor popoare din imperiu. O a doua cauză a fost neînțelegerile dintre marile puteri, care nu au sprijinit în nici un fel adoptarea de reforme în Imperiul Otoman. Statele balcanice au hotărât să își impună propriile soluții. Membrii Ligii Balcanice erau convinși că îi pot învinge cu ușurință pe turci. Această apreciere s-a dovedit corectă, turcii au cerut pacea după doar șase luni de lupte.